runetrust/blame-folketinget-dk huggingface dataset:
Villy Søvndal (SF), 2004-12-15:
Problemet er, at regeringen miskrediterer de frivillige organisationer, når den hævder at have afsat 5 mia. kr. ekstra, for det efterlader det indtryk, at Kirkens Korshær, at Frelsens Hær, at Børnenes Vel og de andre organisationer har rigtig mange penge, at de vælter sig i penge.
Hanne Agersnap (SF), 2008-10-24:
Det, der var pointen, da jeg sagde det, var, at jeg ikke synes, at det fremgår, hvad konsekvenserne er - altså ved at komme over på de nye regler - for de personer, der nu er under eftergivelse og støtte til tilbagebetaling, og hvad konsekvenserne er for de andre, der har de lån, inklusive dem, der har statslånene, som slet ikke bliver nævnt, for de oprindelige regler var beregnet til de statsgaranterede lån, men mennesker med statslån benytter sig jo også af de regler.
Klaus Hækkerup (S), 2007-03-29:
I regeringsgrundlaget står der, og det er på side 25, om omlægning af bilbeskatningen, at »regeringen vil nedsætte et udvalg, som skal undersøge mulighederne for over en længere årrække at foretage en provenuneutral og miljøfremmende omlægning af den samlede bilbeskatning.«
Erling Bonnesen (V), 2006-12-06:
Der holder vi os mere til fakta og er – set med fynske øjne – tilfredse med, at der i stedet for gøres noget ved det med investeringer i motorvej fra Odense til Svendborg, at brotaksterne over Storebælt er sænket, og at der også er principbesluttet med hensyn til det tredje spor fra Middelfart til Odense.
Kamal Qureshi (SF), 2008-11-05:
Og når nu ministeren siger, at der er gjort noget ved det, er det jo pudsigt, at der er nogle privatpersoner, der faktisk bor på den selv samme Åboulevard - nogle af mine naboer, som bor på den vej, som jeg selv bor på - og som i samarbejde med nogle miljøorganisationer har tænkt sig at stævne den danske regering, fordi den netop ikke lever op til EU-standarder for trafikforurening.
John Dyrby Paulsen (S), 2012-01-19:
For at sige det ligeud har vi jo ikke lagt skjul på, at vi ville hæve skatter og afgifter med 5 mia. kr., fordi der så blev råd til at gøre nogle tiltag, der skaber job i Danmark, skaber bedre energiløsninger og skaber bedre boliger.
Bjarne Laustsen (S), 2009-02-27:
Men de to andre punkter står det lidt mere skralt til med, forstået på den måde, at når regeringen laver et forlig med Dansk Folkeparti og Det Radikale Venstre, faktisk i begge sagerne her, må man ligesom tage ansvar for selv at lægge ryg og stemmer til det biks, man har lavet, og få det gennemført i form af lovgivning.
Helle Sjelle (KF), 2010-11-30:
Jeg kunne egentlig godt tænke mig spørge hr. Eigil Andersen, om ikke hr. Eigil Andersen anerkender, at Anvendt KommunalForskning faktisk har vist, at privat løntilskud skaber nye job, og at ordinære job faktisk ikke bliver fortrængt af de her ting.
Flemming Møller Mortensen (S), 2011-05-18:
Men jeg har dog over for ministeren her i dag sagt, at vi gerne på trivselsområdet i forhold til børn og unge vil lave noget, der er formaliseret og forpligtende, sådan at det bliver en helt fast integreret del af det, at forældre, skole og andre voksne omkring børnene taler om, om børnene er i trivsel, eller om børnene er i mistrivsel.
Henning Hyllested (EL), 2016-04-05:
Det var ændringsforslag fra Dansk Folkeparti, og vi har selv gjort en bemærkning i betænkningen om, at vi faktisk synes, at det egentlig er et demokratisk problem, at man i den grad begynder at ændre dramatisk på nogle lovforslag, som jo i virkeligheden i udgangspunktet ikke havde noget med forhøjelse af fartgrænser at gøre på de respektive veje, som jeg har nævnt.
Kirsten Brosbøl (S), 2005-06-15:
Mit spørgsmål var faktisk lidt i tråd med hr. Ole Stavads, for vi har jo hørt en hel masse flotte ord fra den konservative ordfører om, hvad Det Konservative Folkeparti gerne vil gennemføre af reformer – man vil gerne forandre for at forbedre, hørte vi også – men man kan nogle gange få det indtryk, at Det Konservative Folkeparti mere er medlem af regeringen af navn end af gavn.
Mona Juul (KF), 2019-12-13:
Derfor er dagens emne som sagt yderst relevant, for hvem ønsker ikke et helt og sammenhængende Danmark, et Danmark, hvor vi ikke kun ser på løsninger for dem, der bor lidt tæt, men også anerkender, at man skal tage action i forhold til de områder, hvor der er langt mellem husene?
Jann Sjursen (KRF), 2002-11-28:
Hvordan skal vi egentlig kunne forvente, at befolkningen, der skal tage del i den store offentlige debat, som alle nu åbenbart er så enige om, skal kunne tage stilling, hvis ikke engang de politiske partier, der næsten er sat til at producere politiske holdninger, er i stand til at tage stilling til syv svære - det er det ganske vist, men alligevel - syv etisk komplicerede spørgsmå?
Jacob Mark (SF), 2021-03-04:
Men en af grundene til, at jeg ikke blev døbt, da jeg var lille, og at jeg heller ikke ville konfirmeres, handlede netop om alle de onde gerninger, som religionen er blevet brugt til, og jeg tror på, at religion er, hvad man gør det til, og jeg tror ikke, at man kan klandre religion generelt for nogle menneskers gerninger.
Jacob Jensen (V), 2024-11-27:
Så kan vi jo selvfølgelig diskutere, hvor store skridt man kan tage, uden at det så har den modsatrettede konsekvens, som jeg prøvede at beskrive i min indledning, nemlig at hvis du tager nogle skridt, som er så store, at de gør, at det ikke længere kan betale sig for landmanden at have sin produktion i Danmark, er det ikke sådan, at efterspørgslen på grise forsvinder fra verdensmarkedet.
Katrine Robsøe (RV), 2023-05-10:
Den skal blive udbetalt, fordi den faktisk understøtter, at man tager en uddannelse, og det vil derfor sige, at jeg, hvis jeg selv eller andre herinde fra Folketinget f.eks. igen tilmeldte os et studie, så faktisk ikke mener, at vi skal have udbetalt su ved siden af vores vederlag.
Else Theill Sørensen (KF), 2002-05-07:
Som det er nu, er der et Patientklagenævn, som kan vurdere, om en behandling, der er udført i sundhedsvæsenet, er udført samvittighedsfuldt og omhyggeligt, og vi har en Patientforsikring, der behandler spørgsmål om, hvorvidt en patient, der er fejlbehandlet eller på anden måde har lidt skade, har ret til erstatning.
Flemming Møller Mortensen (S), 2015-12-10:
Men det er jo også ordføreren bekendt, at der har været en ganske hård retorik mellem PLO, Praktiserende Lægers Organisation, og Danske Regioner, og at Praktiserende Lægers Organisation måske ikke har været dem, der har anbefalet deres medlemmer i så høj grad, som jeg kunne ønske som Socialdemokraternes ordfører, at tage del i de her sundhedshuse, som er lavet på regionernes initiativ.
Charlotte Antonsen (V), 2007-05-08:
Vi synes, forfatningstraktaten er en god traktat, der ville forenkle det europæiske samarbejde og samtidig give fællesskabet en forbedret mulighed for at træffe beslutninger, ligesom det for os at se er uhyre vigtigt at forbedre samarbejdet inden for terrorbekæmpelse og anden kriminalitet.
Søren Søndergaard (EL), 2001-10-09:
Det problem er det uhyre relevant at gøre noget ved, og det vil vi i hvert fald meget gerne medvirke til. Vi går meget gerne ind i en reform af det danske fængselsvæsen og det danske straffesystem, som tager udgangspunkt i en målsætning om, at den straffede skal sikres bedre muligheder for at undgå at falde tilbage til kriminalitet - for vedkommendes egen skyld, men frem for alt for alle dem, der bliver udsat for kriminaliteten.
Lene Espersen (KF), 2002-10-08:
Hvis det står fuldstændig klart, hvad årsagen er, og at man altså risikerer, at der er automatisk hastighedskontrol og man derfor bliver snuppet, så tror jeg faktisk, det har en god færdselssikkerhedsmæssig effekt, og det er faktisk noget af det, som regeringen prøver at opnå med det her lovforslag. Hr. Keld Albrechtsen var inde på nogle betragtninger om min egen usikkerhed.
Morten Messerschmidt (DF), 2024-10-03:
Jeg nævnte tidligere det her med en 18-procentslønstigning, som virker helt uden sammenhæng med det, som gælder for de fleste mennesker uden for, ja, regeringen, tilbagetrækningsreglerne, muligheden for at dukke sig for ansvaret, fordi man kan spekulere i, hvornår ministeransvaret indtræder og hvornår det forældes, og den måde, man rekrutterer ministre, der lige behændigt ikke kan bruges som overborgmesterkandidater i København, selv om de har en stribe lovbrud bag sig, og man smækker dem ind i et af de vigtigste ministerier, nemlig Socialministeriet, og man så – haps – lige trækker en rådgiver ind, fordi man ikke har nogen egnede i sin folketingsgruppe.
Keld Albrechtsen (EL), 2000-11-01:
»Vil udenrigsministeren fastholde, at regeringen ikke inden forespørgselsdebatten om F 12 om »udarbejdelsen af et charter for grundlæggende rettigheder i EU« vil udarbejde et notat om forholdet mellem et kommende EU-charter og Den Europæiske Menneskerettighedskonvention og mellem det kommende EU-charter og grundloven?«
Yildiz Akdogan (S), 2017-03-01:
Og når man ser på, hvad konsekvenserne kan være, af, at den igen er forsinket, netop når det handler om sammenhængen i sundhedsvæsenet mellem det regionale og det kommunale, især for nogle meget udsatte borgere, som de psykisk sårbare grupper er, burde ministeren så ikke have grebet ind på et lidt tidligere stadie end nu, hvor man bare svarer, at det er godt, at det bliver godt og grundigt?
Christian Juhl (EL), 2018-12-13:
Og vi skal vel ikke gentage de dumheder; vi er vel nødt til at sige, at der skal være en kombination af nærhed og så en politisk styring af, hvor vi skal hen, hvis vi skal nå nogle resultater, og ikke glemme, at vi faktisk ikke når 2020-målene, fordi det er gået i stå.
Karen Jespersen (V), 2008-04-30:
Men det med at sige et og gøre noget andet kan jeg også vende mod hr. Rasmus Prehn, for det handler også om, at Socialdemokratiet siger, at de vil føre en ansvarlig økonomisk politik, og alligevel så siger de, at alle de, der vil bygge noget mere, bare skal have lov til det, familieboliger, energibesparende foranstaltninger, alt muligt.
Ulla Tørnæs (V), 2003-10-31:
Jeg har pænt siddet på min plads og lyttet til den dialog, som hr. Bjarne Laustsen havde med fru Louise Frevert, og jeg forstod også på ordvekslingen, at hr. Bjarne Laustsen er i dialog med den minister, under hvis ressort dette spørgsmål henhører, nemlig beskæftigelsesministeren.
Keld Albrechtsen (EL), 2000-10-05:
Og hvad er meningen med, at statsministeren har indbudt samtlige partier til et møde, når man fra jasidens flertal her i Folketinget på forhånd har besluttet sig til, at man bare vil acceptere Nicetraktaten stort set uændret med en kæmpestor gummiparagraf, der tillader regeringen at bryde de løfter, som statsministeren gav i adskillige debatter op til folkeafstemningen? Jeg synes, det er et stort problem for statsministeren, at statsministeren sidder i tv og lover befolkningen, at man ikke vil tillade nogen form for afgivelse af vetoretten på social- og velfærdsområdet.
Per Ørum Jørgensen (KD), 2011-02-01:
Hvis vi ser på, at staten bruger 4 mia. kr. årligt på eksterne konsulenter, og hvis vi tænker på, hvad der bliver brugt på kontrollanter og kontrollanternes kontrollanter, så tror jeg faktisk godt, at man ved at kigge lidt på selve den offentlige forvaltning som sådan kunne finde midler, der også kunne komme sundhedsområdet til gode og gavn.
Ole Sohn (SF), 1999-05-05:
Jeg kan forstå på ministeren, at det, der står i pind 2, er klaret, men med hensyn til de »tvangslignende anbringelser«, altså aktiveringsprojekterne, vil jeg spørge, om arbejdsmiljøloven ikke er gældende dér, for jeg synes, det er at blande flere ting sammen i forslaget til vedtagelse.
Lennart Damsbo-Andersen (S), 2009-05-13:
Det, der ikke ligger helt klart og tydeligt, synes jeg, er, om det så betyder, at Bornholm Regionskommune får et hundrede procents dækning for de udgifter, den har, altså, som alle andre kommuner gør, eller om det bare bliver noget, der ligner, eller hvad det er.
Peter Duetoft (CD), 1997-10-23:
Ja, desværre er det jo ikke, fordi vi er blevet så meget større, men fordi jeg i eftermiddag er medarrangør af en høring omkring lykkepillen, og derfor vil det være rart at være dér, så jeg vil godt starte med at sige tak til De Radikale, til Fremskridtspartiet og til Enhedslisten
Keld Albrechtsen (EL), 2003-01-22:
Så den samlede situation er sådan set, at det ikke ser ret godt ud for fuglene, uanset om man vælger hr. Jørn Jespersens model eller ministerens model. Derfor synes jeg, vi må tage udgangspunkt i - fru Elsebeth Gerner Nielsen var faktisk lidt inde på det - at vi må sikre os, at der ligger en politik og en plan for sikringen af fuglene.
Sophie Løhde (V), 2024-10-23:
Jeg er bestemt ikke afvisende over for, at det på et tidspunkt kan være relevant, at Sundhedsstyrelsen udarbejder en MTV, altså en medicinsk teknologivurdering, men som bekendt forudsætter en sådan også et dybdegående fagligt arbejde, altså at der så også prioriteres den nødvendige finansiering heraf.
Simon Emil Ammitzbøll (UFG), 2009-05-26:
Jeg synes bare, der mangler en anerkendelse af, at man, når man laver en skattereform, hvor det primære formål bl.a. er at skaffe mere arbejdskraft, jo så er nødt til at gennemføre skattelettelserne der, hvor de virkelig batter, og det gør de altså mest i toppen og af den sidst tjente krone.
Keld Albrechtsen (EL), 2001-01-09:
tilbage til - ministerens måde at besvare det hele på gør det nødvendigt - men jeg vil så godt spørge: Skulle den sidste bemærkning forstås sådan, at de informationer, som ministeren i eftermiddag eller i løbet af dagen vil give til forsvarsforligspartierne, vil de øvrige partiers forsvarsordførere også få, og de vil også kunne offentliggøres til pressen og offentligheden i det hele taget?
Thomas Adelskov (S), 2005-05-10:
Det afdækningsarbejde håber vi er færdigt hurtigst muligt, og Socialdemokratiet agter under alle omstændigheder at rejse rammer og kriterier omkring løntilskudsordninger i forbindelse med det revisionsarbejde, som forligspartierne omkring »Flere i arbejde« skal gennemføre i efteråret.
Søren Pind (V), 2013-05-21:
Der er mange gange, hvor den her regering ikke har gjort det, Enhedslisten ønskede, og hvis Enhedslisten havde taget konsekvensen af det og stillet et mistillidsvotum til regeringen, så kan jeg garantere for, at Enhedslisten havde fået flertal for det, næsten uanset hvad.
Svend Aage Jensby (V), 2004-04-21:
Det indgår i mine overvejelser at lade Forsvarets Efterretningstjeneste bidrage med et selvstændigt kapitel i den årlige redegørelse, oprette en hjemmeside på internettet, udarbejde tematiske redegørelser, som kan have offentlighedens interesse, samt udarbejde trusselsvurderinger, der kan offentliggøres i forbindelse med udsendelse af styrkebidrag til internationale operationer.
Anders Fogh Rasmussen (V), 2006-01-18:
Hvis det er det, hr. Morten Homann vil have ud af det, og hvis det kan glæde hr. Morten Homann og muntre ham op i en trist tid, skal det være ham vel undt, men jeg er bare nødt til at sige, at gang på gang oplever man, at når politiske partier er svage på det politiske felt, prøver de at køre proceduresager, og det er lige præcis det, vi ser her.
Freddy Dam (V), 2003-01-31:
Med hensyn til begrænsningen i arbejdsgivernes ret til at ansætte og afskedige folk kan jeg da bekræfte, at der jo i lovforslaget ligger en begrænsning i arbejdsgiverens ret til at afskedige og ansætte, nemlig den begrænsning, der følger af den her grundrettighed, som jeg kalder den, altså en begrænsning, der skyldes hensynet til den personlige frihed hos den enkelte medarbejder.
Benedikte Kiær (KF), 2011-12-20:
Jeg kan simpelt hen ikke forstå, hvad ministeren mener med det, for hvis der f.eks. er et privat opholdssted, som gerne vil indgå et samarbejde med en frivillig organisation og have nogle aktiviteter og derved noget frivilligt ulønnet arbejde, skal man så sige nej til det, afhængigt af om det er et privat opholdssted eller ej?
Kristian Jensen (V), 2004-03-24:
kan man se, at der både er en indsats for de kortuddannede på det helt basale niveau, nemlig spørgsmålet om at forbedre folks læse- og skrivefærdigheder; der er en generel styrkelse af uddannelserne, også erhvervsuddannelserne; og vi har forslag fremme om at styrke forskningen gennem Nordsøfonden.
Søren Søndergaard (EL), 2002-02-05:
Jeg skal ikke trække tingene voldsomt i langdrag, men blot i mangel af vores sædvanlige ordfører komme med et par enkelte bemærkninger, nemlig at Enhedslisten faktisk aldrig har støttet Måltidets Hus, og det gør vi sådan set egentlig heller ikke nu.
Martin Lidegaard (RV), 2003-05-22:
Vi er ikke uenige i, at det skal være omkostningseffektivt - det kan alle jo være enige i - vi er heller ikke uenige i, at man skal kigge på, hvor man, som man siger, får mest miljø for pengene, men vi er meget, meget uenige om, hvordan man så opgør det miljø og de penge og kigger fremefter.
Kathrine Olldag (RV), 2022-05-05:
Det er en fornøjelse, at vi i dag skal behandle det her lovforslag, som jo retter reglerne til for den her gruppe af de allermest sårbare børn, som sendes ud på genopdragelsesrejser, og som ikke har noget opholdsgrundlag i Danmark andet end det, der er knyttet op på deres forældre; de blev ifølge de gamle regler straffet med at få frataget deres opholdstilladelse.
Egil Møller (DF), 1999-10-29:
OBS- og Bilka-varehusene omsætter for 1 mia. kr. mindre, selv om atypiske dagligvarer som carporte og computere er regnet med, skriver Aktuelt i dag, og Dansk Shell mener, at det vil være mest fair at ophæve lukkeloven, selv om det vil ramme selskabets omsætning.
Ole Stavad (S), 2006-10-25:
De to af dem er besvaret, men de andre tre, der alle sammen spørger til, om ministeren med angivelse af præcise citater vil dokumentere, hvor han i lovforslaget, hvornår han i diskussionen i salen eller hvor han i besvarelser af spørgsmål har gjort opmærksom på det problem, vi nu lever med, har jeg ikke fået svar på efter 14 dage.
Knud Erik Kirkegaard (KF), 1998-01-27:
Det ville også være svært under en kort bemærkning at referere, hvad der skete i de 11 timer, vi havde møde, så lad nu det ligge, og lad os helt præcis koncentrere os om spørgsmål nr. 78 i PØ-udvalget, som lød: »Finder statsministeren det rimeligt, at landsstyret så sent som den 1. marts 1993 endnu ikke var orienteret om henvendelsen fra Den Danske Bank primo februar?«
Astrid Krag (S), 2020-12-15:
Overudligningsordningen fungerer grundlæggende sådan, at kommuner med et højt beskatningsgrundlag og en lav skatteprocent får et beregnet nedslag i udligning svarende til, at de mindst kan beholde 7 pct. af skatteprovenuet opgjort med kommunens faktiske udskrivningsprocent.
Keld Albrechtsen (EL), 2001-12-06:
Jeg var en lille smule overrasket over, at fru Pia Christmas-Møller i sin ordførertale ikke berørte det meget, meget voldsomme og grove angreb på daværende statsminister Poul Schlüter, som fru Pia Kjærsgaard kom med, hvor hun ligefrem betegnede den lovgivning, han som statsminister i 1983 fik gennemført, som landsskadelig.
Johanne Schmidt-Nielsen (EL), 2015-02-03:
Jeg må sige, at jeg synes, det er uforståeligt, at en socialdemokratisk ledet regering, oven i købet med deltagelse af De Radikale, kommer med et lovforslag, som grundlæggende bryder med noget så fundamentalt som familiens enhed, som børns ret til at leve sammen med deres forældre.
Jytte Andersen (S), 2001-05-22:
Derfor er vi glade for det betænkningsbidrag, som et meget stort flertal i Kulturudvalget har tilsluttet sig, som tilkendegiver, at der skal være et systematisk og godt arbejde, som skal sikre et finansieringsgrundlag, som jo altså skal kompensere de kunstnere, for hvem det her forslag kommer ubekvemt. Vi lægger megen vægt på i Socialdemokratiet, at det bliver det rigtige finansieringsgrundlag, og jeg vil gerne sige her, at vi lægger mere vægt på, at vi finder en rigtig og holdbar kompensationsløsning, end at vi hænger os i en bestemt dato.
Eva Kjer Hansen (V), 2009-12-17:
Til gengæld fremgår det tydeligt, at hr. Kristen Touborg har læst besvarelsen af spørgsmålene og netop har fået svar på, hvordan kvælstofudvaskningen og braklægningsordningen er håndteret, nemlig helt generelt i forhold til hvad der må accepteres af udledning, og deri indgår så også den nye jord, der er blevet taget ind i driften.
Søren Egge Rasmussen (EL), 2019-11-21:
Så det giver jo nogle muligheder – nogle kæmpe muligheder – og det ser jeg sådan set frem til at være med til at præge i forhold til nu at være med på banen og med til at påvirke, hvad det er for nogle rammevilkår, der skal være for landbrugssektoren fremadrettet i stedet for at sidde på bænken og kigge på, hvad blå blok laver omkring landbrug.
Dennis Flydtkjær (DD), 2025-09-09:
Det er altid så friskt, når regeringen og Socialdemokratiet først kommer og siger, at nu skal der gøres noget ved pensionsalderen, men ikke vil sige hvornår, og så kommer udenrigsministeren og siger, at rørt brik skal flyttes, fordi man vil tvinge sine egne samarbejdspartnere i regeringen til, at man skal gøre noget ved det.
Birthe Rønn Hornbech (V), 2002-05-31:
Men jeg vil godt udtrykke min store tilfredshed med, at der bliver så stort et flertal, og takke Socialdemokratiet og ikke mindst den tidligere justitsminister, hr. Frank Jensen, der jo har kælet for det her forslag, også efter at han ikke mere er justitsminister, og har følt sit store ansvar for det. Der er udarbejdet et grundigt betænkningsbidrag, som vi har talt os sammen om.
Aage Frandsen (SF), 2000-10-24:
Det betyder ikke, at der ikke er enkeltdele, man kan diskutere, men det, som vi under alle omstændigheder også vil have sikkerhed for, er, at de medarbejdere, der går ind i sådan noget, ikke risikerer et eller andet, som de ikke har kunnet overskue. Vel kan man sige, at det er deres eget valg - det kan man sige under alle omstændigheder, for er det her
Jesper Petersen (SF), 2009-01-22:
Vi har med pakken sørget for at være med til at tage toppen af grådigheden hos bankdirektørerne, der har tjent alt for mange penge i alt for mange år og ført en uansvarlig ledelse for mange bankers vedkommende, at få et strengere tilsyn, som vi gerne vil have gjort endnu strengere, og vi vil fortsætte med at kæmpe for den vækstpakke, som vi er enige om der er behov for.
Lars Løkke Rasmussen (V), 2016-10-06:
Derfor håber jeg sådan set også, at den her klare konstatering af, at det ikke skal være noget løsrivelsesdokument, kan være et afsæt for, at vi kan have en åben, klar og transparent proces, som sikrer, at det dokument, der forfattes på Færøerne, netop er et dokument, der kan rummes inden for den retlige ramme, der regulerer rigsfællesskabet.
Ida Auken (RV), 2018-02-01:
Det er jeg heller ikke den eneste, der er, og derfor synes jeg personligt, at vi skal have flyttet den her myndighedsbetjening væk fra de fagministerier, der er, og over i forskningsministeriet, så der er en armslængde, og så vi kan være helt sikre på, at politikerne ikke lægger noget som helst pres overhovedet på universiteterne for at få nogle resultater, der kan passe med det, de gerne vil.
Erling Christensen (S), 2000-01-14:
så synes jeg, at det er godt, at vi her fra folketingets talerstol kan give det signal, at man ude bag ved Søren Tyndskids mark kan afspærre et vejstykke, hvor de kan afprøve deres kræfter under betryggende forhold, således at de unge mennesker ikke bliver kriminaliseret, således at de kan passe deres arbejde på normal vis ude på autoværkstederne, og således at de kan bevares som gode samfundsborgere.
Hans Kristian Skibby (DF), 2013-03-15:
Jamen det er sådan set bare lige for afklaringens skyld, for det var jo sådan, hvis vi kigger et par år tilbage, til maj 2008, hvor vi i Folketingets Europaudvalg havde nøjagtig det samme til diskussion efter det oplæg, der bl.a. var kommet fra den forhenværende statsminister, Poul Nyrup Rasmussen, i EU om den her EU-regulering, at både Venstre og Konservative ikke ønskede at støtte det her forslag, som reelt er det forslag, der bliver behandlet her igen i dag.
Lissa Mathiasen (S), 2007-03-22:
Jeg vil sige det på den måde: Jeg kunne da egentlig have ønsket mig, at man var blevet bare den lille smule klogere – nu har der været 2 år til det for Dansk Folkepartis vedkommende – og at også hr. Kim Christiansen var blevet den smule klogere, så der rent faktisk ikke to på hinanden følgende gange bliver sagt, at det her ikke betyder noget for medarbejderne.